**Ministru kabineta noteikumu projekta**

**“Grozījums Ministru kabineta 2005. gada 1. februāra noteikumos Nr.79 „Dzelzceļa zemes nodalījuma joslas ekspluatācijas noteikumi””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījums Ministru kabineta 2005. gada 1. februāra noteikumos Nr.79 „Dzelzceļa zemes nodalījuma joslas ekspluatācijas noteikumi”” (turpmāk – noteikumu projekts) izstrādāts, lai precizētu noteikumu 7.punkta ievaddaļu atbilstoši aktuālajam Eiropas Savienības tiesību regulējumam, kā arī papildinātu dzelzceļa nodalījuma joslā pieļaujamo darbību uzskaitījumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Dzelzceļa likuma 16.panta otrā daļa, Eiropas Komisijas 2013. gada 30. aprīļa īstenošanas regula (ES) Nr. 402/2013 par kopīgo drošības metodi riska noteikšanai un novērtēšanai un par regulas (EK) Nr. 352/2009. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Kopš 2015.gada 21.maija visās ES dalībvalstīs ar tiešo piemērojamību spēkā ir Eiropas Komisijas 2013.gada 30.aprīļa īstenošanas regula (ES) Nr. 402/2013 par kopīgo drošības metodi riska noteikšanai un novērtēšanai un par regulas (EK) Nr.352/2009 atcelšanu (turpmāk – Regula). Šo Regulu piemēro dzelzceļa sistēmas izmaiņu priekšlikuma iesniedzējam, tostarp infrastruktūras pārvaldītājam, attiecībā uz izmaiņām, kas saistītas ar tehniskiem, ekspluatācijas vai organizatoriskiem aspektiem. Noteikumu projektā tiek iekļauta atsauce uz Regulu saistībā ar tās piemērošanu dzelzceļa nodalījuma joslas plānotajai izmantošanai. Tā kā Regula tiek piemērota izmaiņām dzelzceļa sistēmā, izmaiņu virzītājam (jeb priekšlikuma iesniedzējam) ir jāizvērtē, vai izmaiņas ietekmēs drošību. Sekojot Regulā ietvertajiem kritērijiem, tiek noteikts, vai izmaiņas ir nebūtiskas, vai arī izmaiņas ir būtiskas un tām ir nepieciešams veikt risku vadības pasākumus. Atbilstoši Regulas 4. panta 1. punktam gadījumā, ja ierosinātajām izmaiņām nav ietekmes uz drošību, Regulas 5. pantā izklāstīto riska pārvaldības procesu nav nepaciešams piemērot. Turklāt Regulas anotācijas 9. punkts paredz, ja nav paziņotu valsts noteikumu, saskaņā ar kuriem var noteikt, vai izmaiņas ir vai nav būtiskas drošībai dalībvalstī, tad uzņēmumam vai organizācijai, kas atbildīga par izmaiņu ieviešanu (“priekšlikuma iesniedzējs”), sākotnēji būtu jāapsver attiecīgo izmaiņu iespējamā ietekme uz dzelzceļa sistēmas drošību. Ja ierosinātajām izmaiņām ir ietekme uz drošību, priekšlikuma iesniedzējam ar ekspertu atzinuma palīdzību būtu jāizvērtē izmaiņu būtiskums, balstoties uz kritēriju kopumu, ko paredz Regula. Risku vadības piemērošanu, savukārt, jānovērtē neatkarīgai novērtēšanas iestādei, kura atbilst Regulas prasībām.Regulas mērķis ir harmonizēt risku noteikšanas un novērtēšanas procesus, kā arī šo procesu rezultātā sagatavotos pierādījumus un dokumentāciju. Vienota procesa ieviešana būtiski samazina veicamās darbības, lai vienā ES dalībvalstī veiktu novērtējumu atzītu citā ES dalībvalstī savstarpējās atzīšanas procedūras ietvarā.Attiecībā uz dzelzceļa nodalījuma joslas izmantošanas mērķiem ar noteikumu projektu tiek papildināts 7.2.apakšpunkts, paredzot, ka dzelzceļa nodalījuma joslā ir atļauta transporta apkalpojošās infrastruktūras būvniecība. Šīs izmaiņas ir nepieciešamas, lai telpu, kas dzelzceļa līnijas Rail Baltica izbūves rezultātā veidosies vietās, kur dzelzceļš atradīsies uz estakādes, pārvada, vai tml., varētu pilnvērtīgi izmantot nepieciešamajām transporta funkcijām.Atbilstoši Ministru kabineta 2016.gada 24.augusta rīkojumam Nr.468 “Par nacionālo interešu objekta statusa noteikšanu Eiropas standarta platuma publiskās lietošanas dzelzceļa infrastruktūrai Rail Baltica” Eiropas standarta platuma publiskās lietošanas dzelzceļa infrastruktūrai Rail Baltica ar citām saistītajām būvēm ir noteikts nacionālo interešu objekta statuss. Līdz ar to teritorijas plānojumos Rail Baltica būvniecībai nepieciešamā teritorija tiek noteikta kā “Nacionālas nozīmes infrastruktūras attīstības teritorija” (TIN71). Pēc Rail Baltica projekta pabeigšanas šai teritorijai tiks noteikta Transporta infrastruktūras teritorijas (TR) funkcionālā zona, kuru var izmantot arī transporta apkalpojošai infrastruktūrai. Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” 3.pielikumā (Teritorijas izmantošanas veidu klasifikators) noteikts, ka transporta apkalpojošā infrastruktūra (14003) ietver ēkas sauszemes, gaisa un ūdens satiksmes pakalpojumu nodrošināšanai, tai skaitā dzelzceļa pasažieru stacijas, autoostas, lidostas, ostas, garāžas, atsevišķi iekārtotas atklātās autostāvvietas, stāvparkus, daudzstāvu autostāvvietas.Rail Baltica dzelzceļa būvniecības risinājumi vairākās vietās (piemēram, starptautiskajā lidostā “Rīga”, Rīgas Centrālajā dzelzceļa mezglā, Rīgas starptautiskajā autoostā) paredz dzelzceļa infrastruktūras novietošanu uz paaugstinātām konstrukcijām (estakādēm), zem kurām veidosies brīva telpa. Jaunradītā brīvā telpa atradīsies dzelzceļa nodalījuma joslā, uz kuru attiecas Dzelzceļa likums, īpaši 15. un 16.pants, kā arī vairāki citi normatīvie akti, tostarp Ministru kabineta 2005.gada 1.februāra noteikumi Nr.79 “Dzelzceļa zemes nodalījuma joslas ekspluatācijas noteikumi”. Lai nākotnē brīvo telpu zem estakādēm varētu izmantot transporta kustības, transporta pakalpojumu, transporta apkalpošanas, kā arī citu transporta, īpaši sabiedriskā transporta, vajadzību nodrošināšanai, noteikumu projektā noteiks, ka dzelzceļa nodalījuma joslu var izmantot transporta apkalpojošajai infrastruktūrai.Noteikumu projekts ir saistīts ar būvprojekta izstrādes procesu, kā arī lokālplānu izstrādi. Gan būvprojektā, gan lokāplānā ir jāparedz risinājumi, kas ir saistīti ar dzelzceļa infrastruktūras nākotnes funkcionalitāti. Tā kā nodalījuma josla ir daļa no dzelzceļa infrastruktūras, tās izmantošana un integrēšana apkārtējā vidē ir reglamentēta speciālajos dzelzceļa normatīvajos aktos. Tā kā būvprojekts un lokāplānojums paredz risinājumus, kas ir nepieciešami transporta apkalpojošās infrastruktūras funkcionalitātei, kura ir plānota dzelzceļa nodalījuma joslā, ir jānosaka atbilstoša dzelzceļa nodalījuma joslas izmantošanas iespēja. Kā iepriekš minēts, ierosinātām darbībām nodalījuma joslā veic risku izvērtējumu saskaņā ar Regulu, un tās ir pieļaujamas, ja neietekmē dzelzceļa ekspluatācijas un vilcienu kustības drošību.  |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Valsts dzelzceļa tehnisko inspekcija, SIA “Eiropas dzelzceļa līnijas” un VAS “Latvijas dzelzceļš”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Dzelzceļa infrastruktūras pārvaldītāji, kā arī juridiskās un fiziskās personas, kuru darbība vai tās sekas attiecināmas uz nodalījuma joslu vai tajā esošajiem objektiem.Sabiedriskā transporta pasažieri, kuru izmantotā transporta nodrošināšanai nepieciešamā transporta infrastruktūra atradīsies dzelzceļa nodalījuma joslā, t.i. gan potenciālie Rail Baltica lietotāji, gan citu transporta veidu, īpaši starppilsētu autobusu un Rīgas sabiedriskā transporta pasažieri. |
| 2. | Tiesiskā regulējuma ietekme uz tautsaimniecību un administratīvo slogu | Rail Baltica dzelzceļa līnija tiek veidota kā transporta sistēmas mugurkauls un ap jauno dzelzceļa līniju projekta ietvaros tiek veidoti vairāki multimodāli transporta mezgli, kuru dzelzceļa nodalījuma joslā iecerēta transportu apkalpojošā infrastruktūra. Noteikumu projekts sniegs papildu iespējas, veidojot vairāku transporta veidu mijiedarbību plānotajos transporta mezglos, lai maksimāli izmantotu Rail Baltica projekta sniegtās iespējas gan dzelzceļa attīstībai, gan citu transporta veidu efektīvākai izmantošanai. Tiesiskais regulējums ir tieši paredzēts, lai uzlabotu sabiedriskā transporta organizēšanu un apkalpošanu svarīgākajos satiksmes mezglos, kurus šķērso Rail Baltica līnija, veicinot dažādu transporta veidu savstarpējo sinerģiju. Līdz ar to tiks paaugstināta sabiedriskā transporta sistēmas efektivitāte, kas nodrošinās tās labāku ekonomisko atdevi. Papildus tiks mazināta privātā transporta izmantošana, samazinot tā ietekmi uz publiskās infrastruktūras nolietojumu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Komisijas 2013. gada 30. aprīļa īstenošanas regula (ES) Nr. 402/2013 par kopīgo drošības metodi riska noteikšanai un novērtēšanai un par regulas (EK) Nr. 352/2009 (publicēta “Eiropas Savienības Oficiālajā Vēstnesī” L 121/8, 03.05.2013.). |
| 2. | Citas starptautiskās saistības | Nav. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par sabiedrības līdzdalības iespējām noteikumu projekta izstrādes posmā tika ievietots Satiksmes ministrijas tīmekļa vietnē [www.sam.gov.lv](http://www.sam.gov.lv) un Ministru kabineta tīmekļa vietnē [www.mk.gov.lv](http://www.mk.gov.lv) 2020. gada 20. martā. |
| 2. | Sabiedrības līdzdalība projekta izstrādē | Atbilstoši MK 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika sniegta iespēja rakstiski sniegt viedokli par noteikumu projektu tā izstrādes posmā. |
| 3. | Sabiedrības līdzdalības rezultāti | Iebildumi vai priekšlikumi netika sniegti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Valsts dzelzceļa tehniskā inspekcija, SIA “Eiropas dzelzceļa līnijas”, VAS “Latvijas dzelzceļš”. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpildes rezultātā nav paredzēta jaunu institūciju izveide vai esošo institūciju likvidācija vai reorganizācija. |
| 3. |  Cita informācija | Nav. |

Satiksmes ministrs T. Linkaits

Vīza: valsts sekretāre I. Stepanova

Eņģelis, 67028229

Karlis.Engelis@sam.gov.lv